
ΤΕΥΧΟΣ ΠΡΩΤΟΝ 


ΑΡΙΘΜΟΧ ΦΥΑΛΟΥ 

149 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

480. Περί σοστάσεως χαρά τφ Δημ,φ Άγρινίου Νομού 
Αιτωλίας οιαί Άι·/.7ίρτι'’,7.ς ΐϊίοο νομι-ΛΌΰ χροαώίτοο 
όκό τό ονομα « Πνΐοίλατ’ΐ-Λον Κέντριον Δημοο Άγρί-^ίοο». 

481. Περί οοστάοεως παρά τφ Δήμφ Καρλοβατίων τοδ 

Ναμοδ Σάμοο ϊϊίοο προαώποο όπό το ονομα 

«Δημοτρκή, Χορωδία Καιρλαβακτίω,» Σάμοο». 

482. Περί όρισμοδ κατ’ ,έξαίρεσιν άνωτάιΛ)!; ορίου ηλικίας 

δίοοίοιμοϋ εις την ·ίί53>ν τοΰ Κλάδου ΑΤ2 Γεο)®ονΓ/.οΰ 
Πίροοωπίκοδ Αγροκτημάτων τής Άνιοτάτης Γεωπο- 
νικής Σχολής ’Α·3ηνώ,7. 

483. Περί όργανωοεως καί λειτουργίας των Δημοτίχών 
Σχολείΐύιν Δημοιίας καί ’Β!&)τ!(κής ’ί0κπ'α!Ϊ'εόίε<>>ς. .. 

484. Περί όργανώσεως και λειτουργίας των Δημοσίων καί 

Ιδιωτικών Νηπίαγιογ-είων. .. 


ΔΙΑΤΑΓΜΑΤΑ 

- ( 1 ) 


} 

2 


ο 


ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 480 


Περί συστάσεως παρά τφ Δήμφ Άγρινίου Νομοϋ Αιτωλίας 

και Ακαρνανίας ίδίου νομικού προσώπου ύπο το 6νομα 

«Πνευματικόν Κέντρον Δήμου Άγρινίου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντες ύπ’ οψει ; 

1. Τάς διατάξεις των άρθριυν 139 καί 219 τοϋ Δημοτικού 
και Κοινοτικού Κώδικος (Π.Δ. 933/1975). 

2. Τήν ύπ’ άριθ. 6690/28.2.1976 κοινήν άπόφασιν τοϋ 
Πρωθυπουργού καί τοϋ 'Υπουργοΰ Εσωτερικών, περί 
μεταβιβάσεως αρμοδιοτήτων εις τύν 1 φυπουργ'ον Εσωτε- 
ρικών. 

3. Τήν ύπ’ άριθμ. 319, τής 24.3.1977 γνωμοδότιισιν τοϋ 
Συμβουλίου τής Επικράτειας, προτάσει τοϋ επί των Έσο)- 
τερικών 'Τφυπουργοϋ, άποφασίζομεν ; 

”.\ρΟρον μόνον. 

Έγκρίνεται ή ύπ’ άριΟ. 26/26.1.197 / αποφασις τοϋ^Δημο- 
τικοϋ Συμβουλίου ’^νγρινίου τοϋ Νομοϋ .Αιτωλίας και Ακαρ¬ 
νανίας, περί συστάσεως παρά τίϋ Δήμφ Άγρινίου τοϋ Νο¬ 
μού Αιτωλίας καί ’.Ακαρνανίας ίδιου νομικοϋ προσώπου 
ύπό τό όνομα ({Πνευματικόν Κεντρον Δημ{<υ Αγρίνιου». 
Ιχουσα ο5τω : 

1. Συνιστάται παρά τώ Δημω .Αγρίνιου τοϋ Νομού .Αιτω¬ 
λίας καί Ακαρνανίας ίδιον νομικόν πρόσ&>πον ύπό τό όνομα 
«Πνευματικόν Κέντρον Άγρινίου». 


2. Σκοπός τοϋ συνιστωμένου νομικοϋ προσώπου είναι ή 
άνοδος τοϋ πολιτιστικού καί πνευματικού Ιπιπέδου τοϋ 
λαοϋ τής πόλεως, ή ύποβοήθησις τής έρεύνης είς όλους 
άνεξαιρέτως τούς τομείς τής τέχνης καΐ τής γνόισεως, ή 
διατήρησις και διαφΰλαξις τών ττνευματικών καί πολιτι¬ 
στικών καί ?ι.αϊκών παραδόσεων τοϋ τόπου. 

3. Τό Πνευματικόν Κέντρον θά στεγάζεται είς τό Δημο¬ 
τικόν Κατάστημα. 

4. Πόροι αΰτοΰ είναι : α) έτησία έπιχορήγησις τοϋ Δήμου 
έκ δραχμών 390.000, β) πάσης φύσεως σ<^νδρομαι, είσφοραί, 
δωρεαί, κληρονομίαι καί κληροδοσίαι, γ) εισπράξεις έκ τοϋ 
αντιτίμου τών παρεχομένοιν ύπό τοϋ νομικοϋ προσώπου 
πραγμάτων ή υπηρεσιών, δ) πρόσοδοι έκ τής ιδίας αΰτοΰ 
περιουσίας καί ε) πάσα παροχή τοϋ Κράτους ή έτέρα νόμιμος 
πρόσοδος. 

5. Τό συνιστίόμενον νομικόν πρόσο>πον διοικεϊται ύπό 
δεκαπενταμελοΰς διοικητικού συμβουλίου άποτελουμένου έκ 
α) τοϋ έκάστοτε Δημάρχου Άγρινίου <ός Προέδρου, β) 
πέντε δημοτικών συμβούλων έκ?.εγομένων Οπό τοϋ δημοτικού 
ΓΡ^μβουλίου καί γ) εννέα δημοτών τής πόλεο)ς ’.Αγρινίου, όρι- 
ζομένων ύπό τοϋ δημοτικού συμβουλίου. Τό διοικητικόν 
συμβούλιον εκλέγει Ιν έκ τίΤιν μελών αύτοϋ ώς άντιπρόεδρον. 
Ή θητεία τών μελών τοϋ διοικητικού συμβουλίου είναι έτη¬ 
σία. 

6. Τό Νομικόν πρόσωπον εκπροσωπείται ένούπιον τοιν 
δικαστηρίων καί πάσης αρχής ύπό τοϋ τιροέδρου καί τούτου 
κωλυομένου ή άπόντος ύπό τοϋ αντιπροέδρου. 

Είς τον επί τίον Εσωτερικών Ύφυπ'^υργόν, άνατίθεμεν 
τήν δημοσίευσιν καί έκτέλεσιν τοϋ παρόντος διατάγματος. 

’Ιίν Άθήναις τή 1·3 .Μαΐου 1977 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ο ΥΦΥΠΟΥΡΓΟΣ ΕϋίΤΕΡΙΚΩΝ 

ΑΘΑΝΑΧΙΟΧ ΓΚΕΛΕΧΤΑΘΗΧ 

( 2 ·! 

ΓΙερΙ σ’^στάσεως παρά τώ Δήμφ Καρλοβχσίι.ίν τοϋ Νομοϋ 

Σάμου ίδιου νομικοϋ προσούπου ύπο το όνομα «Δημοτική 

.Νοργοδία Καρλοβασίοιν Σάμου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

'Έχοντε: ύπ' οψϊΐ : 

I. Ίας διατάξεις τών άρΟρίον 139 καί 21 ίΐ τοΰ Δημοτικού 
καί Κοινοτικού Κώδικος {II.Δ. 933/197.5). 

2. Ττ,ν 5ι-' άρ'.-δι. 13.Π.6690/28.9.1976 ■χ.οινίρ άκόψιχην 

νοί Πξίω'ίυ-οίίργοΰ χμ 'Γ-Ηοοργαϊι ’Ησωτβριχών, π®ρί μί&τ<3ί&{- 
ίάτεως άφξχ>ϊ:οτη:των «ς τυ» 'Τ^ΰΦΟί^ργον Τ3τωτ^ρΐΧιών. 

3. Την ύπ’ άριθ. 325 της 24ης Μαρτίου 1977, γνωμοδό- 
τησιν τοΰ Συμβουλίου της Έπικρατείας. προτάσει τοΰ επί 
των Εσωτερικών 'Τφυπουργοϋ, άττοφασίζομεν : 

’Άρθρον μόνον. 

Έγρίνεται ή ύπ’ άριθ. 7/21.1.1977 άπόφασις τοΰ Δημο¬ 
τικού Συμβουλίου Καρλοβασίων Σάμου, περί συστάσεως 
παρά τω όμωνύμω Δήμω ίδιου νομικού προσώπου υπό τό 
ονομα «Δημοτική Χορωδία Καρλοβασίων Σάμου, εχουσα 
ουτω : 

1. Συνισταται παρά τω Δήμφ Καρλοβασίων του Νομοΰ 
Σάμου ίδιον νομικόν πρόσωπον υπό τό όνομα «Δημοτική 
Χορωδία Καρλοβασίων Σάμου». 

2. Σκοπός τοΰ συνιστωμένου νομικοΰ προσώπου είναι ή 
άνύψωσις τοΰ πνευματικοΰ, έκπολιτιστικοΰ, κα/Αιτεχνικοΰ 
επιπέδου των πολιτών τοΰ δήμου καί ή ψυχαγωγία αυτών. 

3. Αί ύττηρεσίαι τοΰ νομικοΰ προσώπου θά στεγάζωνται 
εις τό δημοτικόν κατάστημα. 

4. Πόροι αύτοΰ είναι : α) έτησία έπιχορήγησις τοΰ δήμου 
εκ δραχμών δΟ.ΟΟΟ, β) πάσης φύσεως συνδρομαί, είσφοραί, 
δωρεαί, κληρονομίαι καί κληροδοσίαι, γ) εισπράξεις έκ τοΰ 
άντιτίμου τών παρεχομένων υπό τοΰ νομικοΰ προσώπου 
πραγμάτων ή υττηρεσιών, δ), πρόσοδοι εκ της ιδίας αύτοΰ 
περιουσίας καί ε) πάσα παροχή τοΰ Κράτους ή έτέρα νόμι¬ 
μος πρόσοδος. 

5. Τό συνιστώμενον νομικόν πρόσωπον διοικεϊται υπό 
πενταμ-λοΰς διοικητικού συμβουλίου, άποτελουμένου έκ α) 
τοΰ Δημάρχου, ώς προέδρου, β) ενός δημοτικού συμβούλου, 
γ) τοΰ άρχιμουσικοΰ της Φιλαρμονικής Εταιρείας καί δ) 
έκ δύο πολιτών τοΰ Δήμου εύδοκίμως ύτυηρετούντων τά 
γράμματα καί τάς τέχνας. Τά ύπό στοιχεία β' καί δ' μέλη 
ορίζονται ύπό τοΰ ,.δημοτικοΰ συμβουλίου. Τό διοικητικόν 
συμβούλιου έκ?,έγει Ιν έκ τών μελών αύτοΰ ώς αντιπρόεδρον. 
'Η θητεία τών μελών τοΰ διοικητικού συμβουλίου ακολουθεί 
τήν δημοτικήν περίοδον. 

6. Τό νομικόν πρόσωπον εκπροσωπείται ένώπιον τών 
δικαστηρίων καί πάσης αρχής ύπό τοΰ τιροέδρου καί τούτου 
κωλυομένου ή άπόντος ύπό τοΰ αντιπροέδρου. 

Είς τόν έπί τών Εσωτερικών 'Τφυπουργόν, άνατίθεμεν 
τήν δημοσίευσιν καί έκτέλεσιν τοΰ παρόντος διατάγματος. 

Έν Άθήναις τή 13 Μαΐου 1977 

Ο ΠΡΟΕΔΡΟΣ ™ς ΔΗΜΟΚΡΑΤΙΑΣ 

ΚβΝΣΤΑΝΤΙΝΟΣ Δ. ΤΣΑΤΣΟΣ 

ο ΥΦΥΠΟΥΡΓΟΣ ΕΣ2ΤΕΡ1ΚΟΜ 

ΑΘΑΝΑείΟΕ ΓΚΕΛΕΣΤΑΘΗε 


(3) 

Περί ορισμού κατ’ έξαίρεσιν άνωτάτου ορίου ήλικίας διο¬ 
ρισμού είς τήν θέσιν τοΰ Κλάδου ΑΤ2 Γεωπονικού Προ¬ 
σωπικού Αγροκτημάτων τής Άνωτάτης Γεωπονικής 
Σχολής Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντες ύπ’ δψει: 1) Τάς διατάξεις τών άρθρων α) 16 
τοΰ Ν. 1811/1951 «περί κώδικος καταστάσεως τών δημο¬ 
σίων διοικητικών ύπαλλήλων», β) 7 τοΰ από 23/31.12.1955 
Β. Δ/τος «περί έφαρμογής τοΰ Υπαλληλικού Κώδικος 
έπί τών ύπαλλήλων τών Ν.Π.Δ.Δ.», γ) 2,3 καί 5τοΰΝ.Δ. 
216/74 «περί συστάσεως Υπουργείου Προεδρίας Κυβερνή- 
σεως». 2) τήν γνώμην τής Συνελεύσεωςτών Καθηγητών τής 
Άνωτάτης Γεωπονικής Σχολής Αθηνών (συνεδρία 10.11. 
1976) καί 3) τήν ύπ’ άριθ. 323/1977 γνωμοδότησιν τοΰ 
Συμβουλίου τής Έπικρατείας, προτάσει τών 'Τπουργών 
Προεδρίας Κυβερνήσεως καί Εθνικής Παιδείας καί Θρη¬ 
σκευμάτων, άποφασίζομεν : 


Άρθρον μόνον. 

'Ως άνώτατον δριον ήλικίας διορισμού είς τόν δεύτερον 
εισαγωγικόν βαθμόν τής ύπό τοΰ ύπ’ άριθ. 216/1976 Π. 
Δ/τος (ΦΕΚ 79 τ..4') προβλεπομένης θέσεως έπί βαθμοϊς 
3ω - 2φ τοΰ Κλάδου ΑΤ2 Γεωπονικού Προσωπικού Αγρο¬ 
κτημάτων, ορίζεται κατ’ έξαίρεσιν τό 56ον έτος. 

Είς τόν έπί τής Εθνικής Παιδείας καί Θρησκευμάτων 
'Τπουργόν, άνατίθεμεν τήν δημοσίευσιν καί έκτέλεσιν τοΰ 
παρόντος Προεδρικού Διατάγματος. 

Έν Άθήναις τή 18 Μαΐου 1977 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚβΝΣΤΑΝΤΙΝΟΣ Δ. ΤΣΑΤΣΟΣ 

01 ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΟΧ ΕΘΝ. ΠΑΙΔΕΙΑΣ ΚΑΙ ΦΡΗΣΚΕΥΜΑΤ2Ν 

ΓΕ2ΡΓΙΟΣ ΡΑΛΛΗΣ ΓΕαΡΠθΣ ΡΑΛΛΗΣ 


(4) 

Περί Όργανώσεως καί Αειτουργίας τών Δημοτικών Σχο¬ 
λείων Δημοσίας καί Ιδιωτικής Έκπαιδεύσεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

“Εχοντες ύπ’ δψει : 

1. Τά άρθρα 6, 11 καί 13 τοΰ Νόμου 309/1976 «περί 
όργανώσεως καί διοικήσεως τής Γενικής Έκπαιδεύσεως», 

2. Τάς ύπ’ άριθ. 6/11.2.1977 καί 7/12.2.1977 γνωμο¬ 
δοτήσεις τοΰ Κ.Ε.Μ.Ε. 

3. Τήν ύπ’ άριθ. 420/1977 γνωμοδότησιν τοΰ Συμβου¬ 
λίου Έπικρατείας, προτάσει τοΰ έπί τής Εθνικής Παιδείας 
καί Θρησκευμάτων 'Υπουργοΰ, άποφασίζομεν : 

Άρθρον 1. 

Σχολική Περιφέρεια. 

1. Έκαστον σχολεϊον Δημοτικής Έκπαιδεύσεως εχει 
ίδιαν σχολικήν Περιφέρειαν. Είς Δήμους ή Κοινότητας οπού 
λειτουργούν περισσότερα τοΰ ενός σχολεία τήν περιφέρειαν 
εκάστου τούτων ορίζει τό αρμόδιον Περιφερειακόν 'Υττη- 
ρεσιακόν Συμβούλιου Δημοτικής Έκπαιδεύσεως (άρθρον 
1 Π.Δ.15/1977, Φ.Ε.Κ.9/1977 Ά.). 

Τό έν λόγο) Συμβούλιου δύναται ν’ άποφασίζη καί έπί 
τής μετατοπίσεως τών ορίων τών σχολικών περιφερειών 
έάν ύπάρξη σχετική α’ίτησις 15 τουλάχιστον ένδιαφερομέ- 
νων γονέων. 

Τά συστεγαζόμενα σχολεία έχουν ένιαίαν σχολικήν περι¬ 
φέρειαν, οί δέ μαθηταί κατανέμονται είς ίσοπληθή τμήματα 
καί είς άριθμόν τμημάτων ’ίσον προς τό σύνολον τών οργα¬ 
νικών θέσεων τοΰ διδακτικού προσωπικού τών συστεγαζο- 
μένων σχολείων. 'Η κατανομή τών τμημάτων μεταξύ τών 
σχολείων τούτων είναι άνάλογος πρός τήν όργανικότητα ενός 
εκάστου. 

οι προσερχόμενοι πρός έγγραφήν είς τήν Α' τάξιν μαθη¬ 
ταί .καταθέτουν τά άπαιτούμενα δικαιολογητικά έγγραφής 
είς Έπιτροττήν άποτελουμένην έξ ενός διδασκάλου έξ έκά- 
στου τών συστεγαζομένων σχολείων όριζομένου ύπό τοΰ 
Διευθυντοΰ αύτοΰ, έν συνεχείφ δέ κατανέμονται κατ’ άλφα- 
βητικήν σειράν ίσομερώς μεταξύ τών συστεγαζομένων σχο¬ 
λείων καί έγγράφονται είς τό βιβλίον Μητρώου καί Προό¬ 
δου μαθητών τοΰ είς δ κατενεμήθησαν σχολείου. Τό αύτό 
ισχύει καί διά τούς τό πρώτον έγγραφομένους είς τάς λοιπάς 
τάξεις. 

2. Τά πρότυπα καί πειραματικά σχολ,εϊα Δημοτικής Έκ- 
παιδεύσεως δεν έχουν ίδιαν σχολικήν περιφέρειαν. 

3. Οί ύπόχρεοι πρός φοίτησιν παϊδες άμφοτέρων τών 
φύλων έγγράφονται είς τό σχολείου τής περιφερείας δπου 
εύρίσκεται δ τόπος διαμονής των. 'Η έγγραφή μαθητου είς 
σχολεϊον άλλης περιφερείας έπιτρέπεται μόνον κατόπιν 
έγκρίσεως τοΰ οίκείου Έπιθεωρητοΰ Δημοτικής Έκπαι- 
δεύσεως είς έξαιρετικάς περιπτώσεις άποχρόντως ήτιολο- 
γημένας. 

"Άρθρον 2. 

Τηρούμενα βιβλία και έντυπα. 

Τά υπό των σχολείων Δημοτικής Έκπαιδεύσεως τηρού¬ 
μενα επίσημα, ύττηρεσιακά βιβλία και έντυπα καθορίζονται 
ως ακολούθως : 

Α'. ΒΙΒΛΙΑ 

1. Βιβλίόν Μητρώου και Προόδου μαθητών. 

οι τό πρώτον προσερχόμενοι εις τό σχολεϊον μαθηται 
έγγράφονται εις τό βιβλίον Μητρώου καΐ Προόδου μαθη¬ 
τών μέ τήν έξης σειράν 

α) Έγγράφονται κατ’ άλφαβητικήν σειράν οΐ μαθηται 
της Α' τάξεως και 

β) Κατ’ άλφαβητικήν σειράν οΐ μαθηται τών λοιπών τά¬ 
ξεων. Καταχωρίζονται δέ τά έξης στοιχεία : 

α) Στοιχεία ταυτότητος (όνοματεπώνυμον, όνομα πα- 
τρός και μητρός, τόπος γεννήσεως, νομός, ημερομηνία γεν- 
νήσεως, Δήμος ή Κοινότης έγγραφης, ^ομός, άριθμός Μη¬ 
τρώου ή Δημοτολογίου, ιθαγένεια, θρήσκευμα, φϋλον,' έπάγ- 
γελμα πατρός καί μητρός, διεύθυνσις κατοικίας). 

β) Στοιχεία έγγραφης : τάξις, τίτλος έγγραφης (είδος, 
άριθμός και ημερομηνία, έκδοϋσα άρχή), σχολικόν έτος. 

γ) Βαθμολογική κατάστασις : τάξις, βαθμολογία κατά 
τρίμηνον, μέσος όρος κατά μάθημα, γενική βαθμολογία 
(μέσος όρος έπί της έπιδόσεως όλων τών μαθημάτων), άπου- 
σίες δικαιολογημένες (4) άδικαιολόγητες (-) καί ή δια¬ 
γωγή του μαθητου. 

2. Βιβλίον πιστοποιητικών σπουδής. 

Εις τοϋτο καταχωρίζονται τά εξής- στοιχεία τών πάσης 
φύσεως έκδιδομένων τίτλων (απολυτηρίων, άποδεικτικών, 
ένδεικτικών) : αδξων άριθμός Β.Π.Σ., άριθμός μητρώου 
μαθητου, όνοματεπώνυμον, όνομα πατρός, τάξις, είδος τί¬ 
τλου, ήμερομηνία έκδόσεως. Εις τό βιβλίον τοϋτο υπογρά¬ 
φει δ παραλαμβάνων τόν τίτλον. 

3. 'Ημερολόγιον σχολικής ζωής, εις δ καταχωρίζονται 
αί έν τώ πλαισίίο τής σχολικής ζωής άναπτυσσόμεναι δρα¬ 
στηριότητες καί παν άξιομνημόνευτον γεγονός σχέσιν έχον 
πρός τήν λειτουργίαν τοΰ σχολείου. 

4. Μητρώον προσωπικού ΰπηρετοϋντος εις τό σχολεϊον. 

5. Βιβλίον πράξεων ΔιευθυντοΟ. 

6. Βιβλίον πράξεων τοΰ συλλόγου τών διδασκόντων. 

7. Πρωτόκολλον. 

8. Πρωτόκολλον έμπιστευτικόν. 

9. Βιβλίον Βιβλιοθήκης. Εις τοϋτο καταχωρίζονται τά 
εισερχόμενα εις τήν σχολικήν βιβλιοθήκην βιβλία. ^ 

10. Βιβλίον ΰλικοΰ τοϋ Σχολείου, έποπτικών οργάνων 
καί όπτικοακουστικών μέσων. 

11. Βιβλίον διδασκομένης όλης. 

12. Βιβλίον διεκπεραιώσεως άλληλογραφίας. 


Β'. ΕΝΤΥΠΑ 


Τά διά τάς βασικάς άνάγκας τών ^χολείων^ Δημοτικής 
Έκπαιδεύσεως άπαιτούμενα έντυπα είναι τα εξής : 

1. Φύλλα ημερησίου έλέγχου μαθητών. 

2. Δελτία άτομικότητος (καρτέλλαι) μαθητών. 

3. "Έλεγχοι έπιδόσεως μαθητών. 

4. "Έντυπα πιστοποιητικών σπουδών. 

5. Τίτλοι πάσης φύσεως. ^ 

6. 'Τπηρεσιακά σημειώματα μετεγγραφομενων μαθη¬ 
τών καί παν έντυπον κατά τήν κρίσιν τοϋ Διευθυντοϋ του 
Σχολείου, ή χρήσις τοϋ όποιου απλοποιεί γραφειοκρατικήν 
διαδικασίαν. 


Γ'. 


Ό τόπος καί αΐ διαστάσεις τών υπηρεσιακών βίαιων και 
τών έντύπων όρίζονται βάσει ειδικών ύποδειγματων υπο 
τής άρα,οδίας "Υπηρεσίας του "Υπουργείου Παιδείας. Ταυτα 
είναι ύποχρεωτικώς πανομοιότυπα δι απαντα τα^ σχολεία 
Δημοτικής Έκπαιδεύσεως, δημοσία και ιδιωτικά. 


"Άρθρον 3. 

“ ' Σχολικαί εκδηλώσεις. 

1. Εις τά σχολεία Δημοτικής Έκπαιδεύσεως διοργα- 
νοΰνται έορταστικαί έκδηλώσεις έπί ταϊς έθνικαϊς έπετείοις 
τής 28ης "Οκτωβρίου καί τής 25ης Μαρτίου. Αΐ έκδηλώσεις 
αδται έντασσόμεναι εις τά προγράμματα τών κατά τόπους 
Δημοτικών ή Κοινοτικών Αρχών πραγματοποιούνται τήν 
παραμονήν τών έθνικών επετείων. Αύται δύνανται νά πρα¬ 
γματοποιούνται καί εις έτέραν ήμέραν άναλόγως τών τοπι¬ 
κών συνθηκών. 

2. "Ωσαύτως κατόπιν άποφάσεως τοϋ Συλλόγου τών 
διδασκόντων, είναι δυνατή ή διοργάνωσις (καθ’ έκαστον 
σχολικόν έτος) άθλητικών, χειροτεχνικών, μουσικών καί 
ά?ίλων σχολικών έκδηλώσεων. Σκοπός τών ώς άνω εκδη¬ 
λώσεων είναι ή ύπό τών μαθητών βίωσις τών μορφωτικών 
άγαθών τοΰ παιδαγωγοΰντος σχολείου, ή όμαλή προσαρ¬ 
μογή των εις τό σχολικόν καί τό εΰρύτερον κοινωνικόν περι- 
βά^ον αύτών καί έν γένει ή ύποβοήθησις τής έξελίξεώς των. 
Αΐ σχολικαί έκδηλώσεις έν γένει, καλώς έπιλεγμέναι καί 
λιταί είς τήν έκτέλεσιν, εντάσσονται εις τήν 0λην έργασίαν 
τοΰ σχολείου. 

"Άρθρον 4. 

Σχολικαί έκδρομαί. 

1. Αί σχολικαί έκδρομαί είναι ψυχαγωγικού καί μορ¬ 
φωτικού χαρακτήρας καί διακρίνονται είς ήμιημερησίας 
καί ήμερησίας. 

2. Αί έκδρομαί προγραμματίζονται δι’ άποφάσεως. τοΰ 
συλλόγου τών διδασκόντων. Αΐ δι’ οώτοκΐνήτου ή άλλου μέ¬ 
σου πραγματοποιούμεναι ΰπόκεινται είς έγκρισιν τοϋ οικείου 
ΈπιΟεωρητοϋ. 

3. Πολυήμεροι έκδρομαί διά μαθητάς τών σχολείων Δη¬ 
μοτικής Έκπαιδεύσεως άπαγορεύο'νται. 

"Άρθρον 5. 

Σχολικόν καί διδακτικόν έτος. 

1. Τό σχολικόν έτος διά τά σχολεία τής Δ.Ε. άρχεται 
τήν Ιην Σεπτεμβρίου καί λήγει τήν 31ην Αύγούστου τοϋ 
επομένου έτους. 

2. Τό διδακτικόν έτος άρχεται τήν Ιην Σεπτεμβρίου καί 
λήγει τήν 20ήν Ιουνίου τοϋ έπομένου έτους. 

3. Αΐ έγγραφαί είς τά σχολεία Δ.Ε. τών δποχρέων πρός 
φοίτησιν ένεργοΰνται άπό 1ης Σεπτεμβρίου μέχρι καί τής 
14ης τοΰ ίδίου μηνός βάσει τής ύπό τοϋ άρθρου 8 τοϋ πα¬ 
ρόντος όριζομένης διαδικασίας. 

4. Τά μαθήματα άρχονται τήν Ιδην Σεπτεμβρίου καί 
λήγουν τήν ΙΟην "Ιουνίου τοϋ έπομένου έτους. " Η χορήγησις 
τών ένδεικτικών καί άπολυτηρίων είς τούς μαθητάς γίνε¬ 
ται τήν 15ην "Ιουνίου καί έν περιπτώσει άργίας τήν προη- 
γουμένην. 

5. "Ο χρόνος διδασκαλίας τών μαθημάτων διαιρείται εΐς 
τρία τρίμηνα, ήτοι : 

α'. τρίμηνον : άπό 15 Σεπτεμβρίου μέχρι 15 Δεκεμβρίου 
β'. τρίμηνον : άπό 16 Δεκεμβρίου μέχρι 15 Μαρτίου, καί 
γ'. τρίμηνον : άπό 16 Μαρτίου μέχρι 10 "Ιουνίου. 

6. "Εντός έκάστου τριμήνου πραγματοποιείται άξιολό- 
γησις τής έπιδόσεως τών μαθητών, ώς καθορίζεται άναλυ- 
τικώτερον είς τό άρθρον 12 τοϋ παρόντος Προεδρικού Δια¬ 
τάγματος. 

7. "Εντός πέντε ήμερών άπό τής λήξεως έκάστου τριμή¬ 
νου παραδίδεται ύπό τών διδασκόντοιν τοΰ σχολείου είς τόν 
Διευθυντήν ή βαθμολογία τοΰ τριμήνου, ήτις καί καταχω¬ 
ρίζεται είς τό βιβλίον Μητρώου καί Προόδου μαθητών. Τά 
τής καταχωρίσεως τής βαθμολογίας τών τριμήνων καθορί¬ 
ζονται είδικώτερον διά τών διατάξεων τών άρθρων 12 καί 
13 τοΰ παρόντος. 

8. Ώς ώρα ένάρξεως τών μαθημάτων καθ’ άπασαν τήν 
Χώραν καί δι’ άπαντα τά σχολεία Δημοτικής Έκπαιδεύ- 
σεως, δημόσια καί ιδιωτικά, ορίζεται ή 08.30 δι’ δλον τό 
διδακτικόν έτος, διά δέ τά λειτουργοΰντα τάς άπογευματινάς 



1238 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


ώρας η 15.00 διά τούς μήνας Σεπτέμβριον, Μάϊον καί Ιού¬ 
νιον καί ή 14,00 διά τούς λοιπούς. Δι’ άποφάσεως τοϋ οι¬ 
κείου Περιφερειακού 'Ττϊηρεσιακοϋ Συμβουλίου Δημοτικής 
Έκπαιδεύσεως δύναται νά τροποποιήται ή ωρα ένάρξεως 
καί λήξεως των μαθημάτων άναλόγως των τοπικών συνθη¬ 
κών. 

’Άρθρον 6. 

Έορταί — ήμέραι αργίας. 

{άρθρον 32 —αρ. 5 τοΰ Ν.434/1976) 

Ι. Τά σχολεία Δ.Ε. άργοΰν κατά τάς κάτωθι ημέρας : 
α) Κατά τάς Κυριακάς 
β) Την 28ην "Οκτωβρίου. 

γ) Άπο της παραμονής των Χριστουγέννων μέχρι καί 
της 6ης Ίανουαρίου, (εορτής των Θεοφανείων). 
δ) Την εορτήν των Τριών Ιεραρχών, 
ε) Την Καθαράν Δευτέραν, 
στ) Την 25ην Μαρτίου. 

ζ) Άπο της Μεγάλης Δευτέρας μέχρι καί τοΰ Σαββάτου 
της Διακαινησίμου. 

η) Την ημέραν'της έορτής τοϋ Πολιούχου τής έδρας τοϋ 
σχολείου και της τυχόν τοπικής εθνικής έορτής. 
θ) Την Ιην Μαίου καί 
ι) Τοϋ 'Λγίου Πνεύματος. 

Άρθρον 7. 

Διακοπαι μαθημάτων λόγ<ρ εκτάκτων συνθηκών. 

1. 1’ά μαθήματα τών σχολείων δύνανται νά διακοπούν 
μέχρι διαστήματος 15 ήμερών δι’ άποφάσεως τού Νομάρ¬ 
χου : α) ένεκεν επιδημικής νόσου κατόπιν εΐσηγήσεως τοϋ 
αρμοδίου 'Τγειονομικοϋ Έπιθεωρητοΰ ή Σχολιάτρου, ή 
ελλείψει τούτων τοΰ Νομιάτρου καί β) διά λόγους εκτάκτου 
ανάγκης κατόπιν είσηγήσεο^ς τοΰ αρμοδίου Έπιθεωρητοΰ 
Δημοτικής Έκπαιδεύσεως. Διά τήν πέραν τοΰ 15/θημέρου 
παράτασιν τής διακοτεής τών μαθημάτιον άπαιτεϊται έγκρι- 
σις τοΰ επί τής Εθνικής Παιδείας καί Θρησκευμάτων 'ΐ- 
πουργοΰ. 

2. 'Η διδασκαλία τών μαθημάτων εις τά σχολεία τής 
προηγουμέ'.ιης παραγράφου δύναται νά παραταθή επί χρο¬ 
νικόν διάστημα ούχί μεΐζον τών 15 ήμερών δι’ άποφάσεως 
τοΰ 'Υπουργοϋ Εθνικής Παιδείας μετά γνώμην τοΰ άρμο- 
δίου 'Τττηρεσιακοϋ Συμβουλίου. Είς τήν περίπτωσιν ταύτην 
παρατείνεται άναλόγως καί 6 χρόνος λήξεως τοΰ διδακτι¬ 
κού έτους. 

Άρθρον 8. 

Έγγραφαί μαθητών είς δημόσια καί ιδιωτικά δημοτικά 
σχολεία. 

1. Αί έγγραφαί τών μαθητών είς τά δημόσια ή ίδιωτικά 
σχολεία Δημοτικής Έκπαιδεύσεως ένεργοΰνται άπο 1ης 
Σεπτεμβρίου μέχρι καί τής 14ης τοΰ ίδιου μηνός. Πέραν 
τής ώς άνω χρονικής περιόδου πάσα έ'ρ,'ραφή είς τό σχο- 
λεϊον ύποχρέου προς τούτο μαθητου θεωρείται μή νόμιμος, 
έφ’ όσον δεν ύφίσταται έγκρισις τοΰ έπιθεωρητοΰ τής οί- 
κείας Εκπαιδευτικής Περιφέρειας. 

2. Οί μαθηταί έγγράφονται είς τά βιβλία τοΰ σχολείου 
υπό τό όνοματεπώνυμον ύφ’ ό φέρονται εγγεγραμμένοι 
είς τά μητρώα ή Δημοτολόγια τοΰ οίκείου Δήμου ή Κοινό¬ 
τητας. 

3. Είς τήν Λ' τάξιν τοΰ Δημοτικού Σχολείου έγγράφον- 
ται όποχρεωτικώς παϊδες άμφοτέρων τών φύλων, συμπλη- 
ροΰντες τήν Ιην "Οκτωβρίου τοϋ έτους τής εγγραφής των 
τήν ηλικίαν τών δ ετών καί 6 μηνών, ταύτης άποδεικ'/υο- 
μένης διά τής προσκομίσεως πιστοποιητικού τοΰ Δήμου ή 
τής Κοινότητας τοΰ τόπου εγγραφής των είς τά μητρώα ή 
τά Δημοτολόγια, άναγράφοντος την άκριβή ήμερομηνίαν 
γεννήσεως ή ληξιαρχικής πράξεως γεννήσεως, νομίμως συν¬ 
τεταγμένης (παρ. 3. άρθρου 11, Ν. 309/1976). 

Πάσα πράξις έγγραφης μαθητου μή εχοντος τήν πρός 
τοΰτο νόμιμον ήλικίαν είναι άκυρος, δ δέ ένεργησας ταύτην 
Διευθυντής τοϋ Σχολείου έλέγχεται πειθαρχικώς. Είς τάς 
λοιπάς τάξεις τών σχολείων (Β' - ΣΤ') έ',''^ράψοντ<χι οί 


προαχθέντες μαθηταί έκ τών προηγουμένων τάξεων προσά- 
γοντες τον τίτλον σπουδών τής προηγουμένης τάξεως. 

4. Διά τήν εγγραφήν άπορριφθέντος μαθητου είς τό 
αύτό ή -έτερον σχολεϊον άπαιτεϊται άποδεικτικόν φοιτήσεως 
είς τήν αυτήν τάξιν. χορηγούμενου ύπό τοϋ σχολείου, είς 
δ έφοίτα ούτος, κατά τό παρελθόν έτος. 

δ. Διά τούς μή εγγεγραμμένους είς τά Μητρώα ή τά 
Δημοτολόγια τών οικείων Δήμων ή Κοινοτήτων (άρθρον 
113, Ν.Δ. 720/1970) καί ύποχρέους προς φοίτησιν μαθητάς 
ένεργεϊται ή έγγραφή των είς τό βιβλίον Μητρώου καί προό¬ 
δου μαθητών τοΰ Σχολείου ύπό τοΰ Διευθυντοΰ κατόπιν 
υποβολής ύπευθύνου δηλώσεως τοΰ Ν.Δ, 105/1969 τοϋ 
κηδεμόνας αυτού περί τής νομίμου πρός εγγραφήν είς τό 
σχολεϊον ηλικίας τοΰ μαθητοΰ καί τής ύπ’ αύτοΰ άνοιλη- 
φθείσης ΰποχρεώσεως διά τήν έντός μηνός έγγραφήν του 
είς τά Δημοτολόγια καί τής προσκομίσεως είς τό σχολεϊον 
τοΰ άναγκαίου πρός ρύθμισιν τής έκκρεμότητος τειστοπι.ιη- 
τικοΰ γεννήσεως. 

6. Οί άδήλωτοι (άρθρον 3 καί έπ. τοΰ Ν.Δ. 762/1970) 
γίνονται πάντοτε δεκτοί πρόςφοίτησιν καί έγγράφονται ύπο- 
χρεο>τικώς είς τό βιβλίον Μητρώου καί προόδου μαθητών, 
έφ’ οσον κατά τήν κρίσιν τοΰ Διευθυντοΰ τοΰ σχολείου 
έχουν τήν νόμιμον πρός έγγραφήν ήλικίαν καί άκολούθως 
λαμβάνεται ύπό τούτου ή προσήκουσα μέριμνα πρός έγ¬ 
γραφήν είς τά μητρώα ή Δημοτολόγια τής οικείας Δημο¬ 
τικής Αρχής. Οί μαθηταί οδτοι δεν λογίζονται ώς άκροα- 
ταί άλλ’ ώς κανονικώς φοιτώντες μαθηταί τοΰ σχολείου, 
πλήν όμως δέν χορηγείται είς τούτους τίτλος σπουδής, έφ’ 
δσον δέν τακτοποιηθούν νομικώς, μέχρι πέρατος τοΰ σχο¬ 
λικού έτους. 

7. οι έξ Ιδιωτικών σχολείων προερχόμενοι μαθηταί 
έγγράφονται είς τά δημόσια σχολεϊα επί τη βάσει καί μόνον 
τοΰ τίτλου σπουδών των θεωρουμένου ύπό τοΰ οίκείου 
Έπιθεωρητοΰ. 

8. οι κατ’ οϊκον διδαχθέντες μαθηταί καί ουδόλως 
φοιτησαντες είς τό Σχολεϊον ένεκα ειδικών παθήσεων 
έγγράφονται είς δημόσια σχολεϊα μετά κατατακτήριον 
προφορικήν έξέτασιν, ή οποία διενεργεϊται κατόπιν άπο¬ 
φάσεως τοΰ οίκείου Έπιθεωρητοΰ, είς μέν τά 4/θέσια καί 
άνω δημοτικά σχολεϊα ενώπιον τριμελούς έξεταστικής 
Έπιτροτιής έκ διδασκάλων όριζομένων παρά τοΰ Διευ- 
θυντοΰ τοΰ Σχολείου, είς δέ τά 1/θέσια μέχρι καί 3/θέσια 
δημοτικά σχολεϊα ενώπιον διμελοΰς Έπιτροττής διδασκάλων 
όριζομένων ύπό τοΰ Έπιθεο3ρητοΰ τής Περιφερείας, είς 
ήν άπαραιτήτως συμμετέχει καί 6 διευθυντής τοΰ έξ οδ 
προέρχεται ο μαθητής Δημοτικού Σχολείου, καί κατα¬ 
τάσσονται είς -ήν τάξιν ήθελαν κριθή ώς Ικανοί, άλλ’ ουδέποτε 
είς άνωτέραν τής άναλογούσης είς τήν ήλικίαν των. 

'Η τοιαύτη κατατακτήριος έξέτασις είναι πάντοτε προφο¬ 
ρική καί ένεργεϊται έφ’ όλων τών μαθημάτων τών διδασκό¬ 
μενων έν τή τάξει δι’ ·ήν ό εξεταζόμενος αίτεϊται τήν κατά- 
τοιξιν καί διατάσσεται ύπό τοΰ Έπιθεωρητοΰ τής Περιφέ¬ 
ρειας εις ήν ύπάγεται τό σχολεϊον είς τό όποιον πρόκειται 
νά έγγραφή ό μαθητής. 

Έπί τών κατατακτηρίων έξετάσεων διά τάς δύο τελευταίας 
τάξεις τοΰ Δημοτικού Σχολείου ό μαθητής εξετάζεται 
προφορικώς καί γραπτώς. Παθήσεις δικαιολογοΰσαι τήν 
διακοπήν τής φοιτήσεως τοΰ μαθητοΰ είς τό σχολεϊον ή 
τήν παντελή έκ ταύτης άποχήν, βεβαιούμεναι ύπό τοΰ 
θεραπευτηρίου είς ο ένοσηλεύθη ό μαθητής ή πιστοποιού- 
μεναι ύπό θεραπόντων ειδικών ιατρών μετά σύμφωνον 
γνοίμάτευσιν τής οικείας κατά τόπους πρωτοβαθμίου ύγειο- 
νομικής_^έπιτρο7τής (άρθρ. 11 Ν. 1811/51 ώς έτροπ. ύπό 
Ν. 22/75) καί έπιβάλλουσαι τήν παραπομττήν του είς 
κατατακτήριον έξέτασιν είναι αί άκόλουθοι : 

α) Όρθοπεδικαί παθήσεις οστών καί άρθρώσεων Ιχουσαι 
άνάγκην μακράς άκινησίας ή κατακ>άσεως πρός θεραπείαν. 

β), Τετραπληγίαι, παραπληγίαι, ήμιπ/.ηγίαι σπαστικαί ή 
χαλαραί. 

γ) Χορεία. 

δ) ’Αθέτωσις. 

ε) Χρόνιαι νευρολογικαί νόσοι, ήτοι : μυοπάθειαι ή έγκε- 
φοιλοπαθειαι καθιστώσαι αδύνατον τήν κανονικήν βάδισιν. 

Αέπρα εις τό, στάδιον της μεταδόσεως. 
ζ) Επιληψία μορφής πυκνοληψίας, 
η) Ανοικτή φυματίωσις των πνευμόνοίν. 
θ) Φυματιώδης μηνιγγϊτις. 
ι) Νεοπλασίαι βραδείας έξελίξεως. 
ια) Βαρειαι αΐμολυτικαί άναιμίαι άπαιτοΰσαι συ^^νάς 
μεταγγίσεις α'ίματος. ^ 

ιβ) Καρδιακα'ι ή νεφρικα'ι χρόνιαι παθήσεις μή άντισταθμι- 
ζόμεναι. 

ιγ) Αιμορροφιλία. 

ιδ) Βαρεία ινώδης κυστική παγκρεατϊτις. 
ιε) Πασα πάθησις διά τήν θεραπείαν της όποιας 6 μα¬ 
θητής παρέμεινε εις νοσοκομείου πέραν των τριών μηνών. 

9. Τα άφορώντα είς τήν έγγραφήν και τάς εξετάσεις 
μαθητών Δημοτικής ’Εκπαιδεύσεως Ξένων Σχολείων εις 
αντιστοίχους τάξεις τών έν Έλλάδι Σχολείων διέπονται 
υπό τών κειμένων περί αότών διατάξεων. 

10. Οί μαθηταί, τέκνα άθιγγάνων μή έχοντες οΰδεμίαν 
ύττηκοότητα, έγγράφονται είς τήν α' τάξιν του Δημοτικού 
Σχολείου βάσει τής ληξιαρχικής πράξεως γεννήσεώς των 
ή τής βαπτίσεώς των, ακολούθως δέ δι’ εγγράφου του ό 
Διευθυντής τοϋ Σχολείου γνωρίζει τοΰτο προς τήν οίκείαν 
Νομαρχίαν, ϊνα μεριμνήση διά τήν τακτοποίησιν τοϋ θέ¬ 
ματος τής ιθαγένειας των είς τά οικεία Μητρώα καί Δημο¬ 
τολόγια. Διά τάς λοιπάς τάξεις τοϋ Δημοτικού Σχολείου 
οί μαθηταί ούτοι έγγράφονται βάσει τοϋ τίτλου σπουδών των. 

’Άρθρον 9. 

Έγγραφαί μαθητών είς τά Πρότυπα καί Πειραματικά 
Δημοτικά Σχολεία. 

1. Είς τήν Α' τάξιν τών Προτύπων δημοτικών σχολείων 
καί τών πειραματικών τοιούτων τοίν Πανεπιστημίων 
έγγράφονται κατόπιν κληρώσεως διενεργουμένης τήν ίΟην 
Σεπτεμβρίου ένώπιον τών γονέων, παϊδες Ιχοντες τήν νό¬ 
μιμον ηλικίαν, τή αιτήσει τών γονέων αύτών μονίμως 
διαμενόντων είς τάς πόλεις ένθα λειτουργούν τά (^ολεΐα 
ταϋτα, από τής 1ης Ίανουαρίου τοϋ έτους έγγραφής τοϋ τέ¬ 
κνου των τό βραδύτερου. Οί γονείς υποβάλλουν αιτησιν 
είς Ιν μόνον σχολεϊον. 

2. Αί αιτήσεις τών γονέων μετά τών άπαραιτήτων 
δικαιολογητικών υποβάλλονται έπί ποινή άπαραδέκτου 
από Ιης - 9ης Σεπτεμβρίου, ή δέ κλήρωσις διενεργεϊται 
τήν ΙΟην Σεπτεμβρίου υπό Επιτροπής άποτελουμένης υπό 
τοϋ Διευθυντοΰ τής Σχολής, δύο μελών του διδακτικού 
προσωπικού ώς καί δύο έκπροσώπων τών γονέων, όριζο- 
μένων υπό τοϋ Διευθυντοΰ, διά πράξεώς του. 'Η επιτροπή 
αυτή συντάσσει πρακτικόν έπιλογής, άντίγραφον τοϋ οποίου 
ύποβάλλεται είς τό 'Ύπουργεϊον Παιδείας. 

3. Είς έκάστην τών άλλων τάξεων έ'ρί'ράφονται οί προα- 
χθέντες έκ τής προηγουμένης τάξεως μαθηταί τοϋ αύτοϋ 
σχολείου. 

4. Αί τυχόν άπομένουσαι κατά τάξεις κεναί θέσεις τών 

προτύπων σχολείων πληροϋνται διά τής εγγραφής ^ μαθητών 
προερχομένων έξ άλλων σχολείων της αυτής πολεως ^και 
κατοικούντων μονίμως έν τή πόλει ταυτη και τούτων επι- 
λεγομένων κατά σειράν βάσει τοϋ βαθμού τοϋ ένδεικτικοϋ 
προαγο>·\'ής των έκ τής προηγουμένης τάξεοις. Έπί ίσο- 
βαθμούντων διενεργεϊται κλήρωσις. . » 

.5. Είς τά ανωτέρω πρότυπα καί πειραματικά^ δημοτικά 
σχολεία έγγράφονται άνευ προηγουμένης κληριόσεως και 
πέραν τοϋ προβ7νεπομένου αριθμού φοιτοιντων μαθηκν^ 
κατά τάξιν τά τέκνα τοϋ διδακτικού προσωπικού των οικείων 
Παιδαγωγικών Άκαδημιών, τών παρ’ αύταις Προτύπων 
καί τών Πειραματικών Σχολείων τών Πανεπιστημίων. 

’Άρθρον 10. 

Έγγραφαί μαθητών είς λοιπά σχολεία. 

1. Διά τήν έγ'ί'ραφήν τών μαθητών^ είς τά μειονοτικά 
σχολεία έφαρμόζονται αί περί αύτών ισχυουσαι εκχστοτ^ 
διατάξεις. 


Οί μαθηταί τών σχολείων τούτων δύνανται μετά έπιτυχή 
κατατακτήριον έξέτασιν νά έγγραφοϋν είς Δημόσια σχολεία 
Δημοτικής Έκπαιδεύσεως. Φοίτησις παίδων Ελλήνων 
τό γένος άμφοτέρων τών φύλων εις μειονοτικά σχολεία 
απαγορεύεται. 

2. Είς τά ορφανοτροφεία ή έτερα κοινωφελή ιδρύματα 
δημοσίας ή ιδιωτικής πρωτοβουλίας έγγράφονται κατά 
βάσιν μαθηταί καλυπτόμενοι έκ τοϋ σκοποϋ τοϋ Ιδρύμα¬ 
τος, μόνον δέ άπομένοντα κενά κατά τάξεις δύνανται νά 
κοιλύπτωνται καί ύπό ετέρων μαθητών κατόπιν έγκρίσεως 
τοϋ οικείου Έπιθεωρητοΰ. 

3. Είς τά Νυκτερινά δημοτικά σχολεία έγγράφονται 
μαθηταί συμπληροϋντες τό 14ον έτος τής ήλικίας των καί 
μή περατώσαντες την φοίτησίν των έν τώ Δημοτικίρ Σχο- 
λείφ. Τά άφορώντα είς τήν λειτουργίαν τών νυκτερινών 
δημοτικών σχολείων προβλέπονται ύπό τών διατάξεων τοϋ 
Ν.Δ. .3094/19.54 «περί μέτρων πρός καταπολέμησιν τοϋ 
άναλφαβητισμοΰ», ώς τοΰτο έτροποποιήΟη καί συνεπληρώθη 
ύπό τοϋ Ν.Δ. 79/1973 «περί εγγραφών καί φοιτήσεως είς 
τά νυκτερινά δημοτικά σχο?χϊα καί έξετάσεων διά τήν άπό- 
κτησιν τίτλου σπουδών Δημοτικού Σχολείου». 

4. Είς τά θερινά σχολεία (τοϋ άρθρου 24 τοϋ ^ν.Ν. 
1297/1938) αί έγγραφαί τών μαΟητοίν γίνονται έπί τή βάσει 
άποδεικτικών έκδιδομένων ύπό τών σχολείοιν είς ά έφοίτοιν 
οΰτοι μέχρι τής άναχωρήσεώς των διά τήν θερινήν διαμονήν 
των. Τά θερινά δημοτικά σχολεία τά όποια αποτελούν συνέ¬ 
χειαν τών χειμερινών τοιούτων κατά τήν λήξιν τής θερινής 
αότών περιόδου, χορηγούν είς τούς είς αυτά φοιτώντας 
μαθητάς τίτλους σπουδών δυνάμει τών οποίων ουτοι έγγρά- 
φονται κατά τό έπόμενον έτος είς τά σχολεία τής χειμερι¬ 
νής διαμονής τοιν. 

■). Φοίτησις είς δημόσια σχολεία προσώπων, μή έπισή- 
μως ώς μαΟητοΐν έ-^'εγρ^μμένων άλλα πρός απλήν άκρόασιν 
τών έν αυτοΐς διδασκομένων μαθημάτων άπαγορεύεται. 

ΆρΟρον 11. 

Μετεγγραφαί μαθητών. 

1. Μετεγγραφή μαθητου άπό σχολείου πόλεώς τίνος ή 
χωρίου είς σχολεϊον έτέρας πόλεως ή χωρίου ή άπό σχο¬ 
λείου είς σχολεϊον τής αυτής πόλεως. επιτρέπεται, έφ’ όσον 
συντρέχουν αί κάτωθι προϋποθέσεις. 

α) ’Άν κατηργήΟη ή συνεχωνεύθη το σχολεϊον είς ο 
είναι έγγεγραμμένος ό μαθητής. 

β) ’Άν ένεκεν έπιδημίας πρόκειται ν’ άργήση τό σχολεϊον 
πέραν τοϋ μηνός. 

γ) ’Άν μετώκησεν ή οικογένεια τοϋ μαθητου ή ή οικογέ¬ 
νεια τοϋ κηδεμόνος αύτοϋ, οπότε καί συνυποβάλλεται ώς 
δικαιολογητικόν μετεγγραφής μετά τής αίτήσεως καί βε- 
βαίωσις τής Αστυνομικής αρχής περί τής νέας κατοικίας 
τής οικογένειας του καί προκειμένου περί ύπηρεσιακής 
μεταΟέσεως τοϋ πατρός ή τοϋ κηδεμόνος του καί άντίγραφον 
τής σχετικής διατα.'^ής μεταΟέσεως τής άρμοδίας ' Γττηρεσίας. 

δ) ’Άν σοβαροί λόγοι ύγείας τοϋ ’μαΟητοϋ. βεβαιούμενοι 
ύπό τοϋ σχολιάτρου τής περιφερείας ή έν ελλείψει ή απουσία 
τούτου ύπό ετέρου κρατικού ή στρατιωτικού ιατρού, επι¬ 
βάλλουν τήν μετοίκησίν του. 

ε) ’Άν ό μαθητης πρόκειται νά έπιστρέψη είς τόν τόπον 
τής μονίμ.ου κατοικίας τής οικογένειας του. ταύτης βεβαιου- 
μένης ύπό τής Αστυνομικής Αρχής. 

στ) ’Άν τήν έπιμέλειαν τοϋ μαθητου άνέλαβεν έτερον 
πρόσωπον διαμένον είς έτέραν πόλιν ή χωρίον οπότε καί 
απαιτείται ένορκος περί τούτου βεβαίωσις. 

ζ) Άν είς τήν ττεριφέρειαν τής μονίμου κατοικίας του 
ίδρύθη νέον σχολεϊον. 

η) Είς έξαιρετικάς περιπτώσεις, δπότε ή μετεγ'ί'ραφή 
γίνεται τή άδεια τοϋ οικείου Έπιθεωρητοΰ. 

2. Μαθι^τής ειδικού σχολείου, δστις δεικνύει βελτίωσιν 
ή σχετικήν ττνευματικήν ωριμότητα, δύναταί νά μετεγγραφή 
εις κανονικόν δημοτικόν σχολεϊον κατά τάς περί τής οικείας 
νομοθεσίας διατάξεις. 

3. Εις τάς τνεριτΐτώσεις καθ’ άς επιτρέπεται ή μετεγγραφή 
μαθητών, ό τίτλος μετεγγραφής δέν παραδίδεται εις τούς 
γονείς ή κηδεμόνας των μαθητών άλλα άττοστέλλεται ύττη- 
ρεσιακώς, μετά τοϋ δελτίου άτομικότητος του μαθητου 
(καρτέλλα), εις τον Διευθυντήν τοΰ νέου σχολείου τοϋ μα¬ 
θητου, δ όποιος ύτϊοχρεοϋται νά Ινημερώση τον διευθυντήν, 
ότι παρέλαβε τον τίτλον. 

ύΙέχρις οτου ληφθη ό τίτλος μετεγγραφής ύπό τοϋ Διευ- 
θυντοϋ τοΰ νέου σχολείου τοΰ μαθητου, οδτος γίνεται δεκτός 
πρός φοίτησιν βάσει άπλοΟ ύττηρεσιακοΰ σημειώματος, δι’ 
ού εφοδιάζεται ύπό τοΰ Διευθυντοΰ τοϋ Σχολείου, έξ ού 
μετενεγράφη. 

’Άρθρον 12. 

"Ελεγχος φοιτήσεως καί προόδου τοΰ μαθητοΰ. 

1. 'Ο διδάσκαλος έκάστης τάξεως τοΰ Δημοτικοΰ Σχο¬ 
λείου τηρεί Φόλλον ημερησίου ελέγχου μαθητου. 

Εις τό φόλλον τοΰτο σημειώνονται αί άπουσίαι των μα¬ 
θητών και αί παρατηρήσεις τοΰ διδασκάλου επί τής προόδου 
καί διαγωγής αύτών. 

2. 'Η πρόοδος τών μαθητών άνά τρίμηνον έλέγχεται 
άφ ένός επί τή βάσει τής καταβαλλομένης προσπαθείας 
και τοΰ άποτελέσματος τών γραπτών καί προφορικών κατά 
μάθημα εργασιών καί άφ’ ετέρου δι’ ειδικών κριτηρίων 
έπιδόσεως (ερωτηματολογίων). 

3. 'Ο τύπος, τό ττεριεχόμενον, ό τρόπος άξιολογήσεως 
τών Ιρίοτηματολογίων ώς καί πάσα συναφής λετττομέρεια 
καθορισθήσονται δι’ ετέρου Προεδρικού Διατάγματος, μέχρις 
έκδόσεως τοΰ όττοίου ή πρόοδος τών μαθητών ελέγχεται 
και άνευ τών ειδικών κριτηρίων έπιδόσεως (ερωτηματο¬ 
λογίων ). 

"Αρθρον 13. 

Προαγωγή καί άπόλυσις μαθητών. 

1. 01 μαθηταί βαθμολογούνται είς πάσαν περίτιτωσιν δι’ 
ακεραίων μονάδων. Κατά τήν εξαγωγήν τών μέσων ορών 
τυχόν προκύπτοντα κλάσματα, μεγαλύτερα ή έστω ϊσα πρός 
τό ήμισυ τής άκεραίας μονάδας, στρογχυλοποιοΰνται πρός 
τά άνω, έφ’ όσον δ μέσος όρος τής βαθμολογίας είναι του¬ 
λάχιστον πέντε. Είς πάσαν άλλην περίτττωσιν παραλείπον- 
ται. 

2. Προάγονται έκ τάξεως είς τάξιν ή απολύονται έκ τοΰ 
Δημοτικού Σχολείου οι συμπλ,ηροΰντες τελικόν βαθμόν 
έτησίας προόδου τουλάχιστον πέντε. 

Εις τούς προαγομένους χορηγείται ενδεικτικόν καί είς 
τούς άττολυομένους άπολνυτήριον. 

3. Είς τούς τίτλους σπουδών τών μαθητών Ε'. καί Στ'. 
τάξεων αναγράφονται εκτός τής αριθμητικής βαθμολογίας 
καί οί χαρακτηρισμοί (άριστα) διά τούς συγκεντροΰντας 
βαθμολογίαν 10, (πολύ κοιλά) διά τούς συγκεντροΰντας 
βαθμολογίαν 8 ή 9, (καλά) διά τούς συγκεντροΰντας βαθμο¬ 
λογίαν 6 ή 7 καί (σχεδόν καλά) διά τούς συγκεντροΰντας 
βαθμολογίαν 5. 

Είς τούς τίτλους σπουδών τών μαθητών Α'., Β'., Γ'. 
και Δ'. τάξεων άναγράφονται μόνον ο1 λεκτικοί χαρακτη¬ 
ρισμοί ο! άντιστοιχοϋντες είς τήν αριθμητικήν βαθμολογίαν. 

4. Μαθηταί διακόψαντες τήν φοίτησίν των πλέον τοΰ 
ημισεος τοΰ διδακτικού έτους ή ουδόλως φοιτήσαντες δι’ 
χττοχρ&ντχς ?νόγους (ασθένεια, οικογενειακά συμβάντα 
κ.λ.π. )^ υπόκεινται είς κατατακτήριον ή απολυτήριον έξέ- 
τασιν ^ ενώπιον τοΰ οτυλλόγου τών διδασκόντων τοΰ αύτοΰ 
σχολείου, εάν είναι 3/θέσιον καί άνω ή ενώπιον τριμελούς 

Επιτροπής εκ διδασκάλων συγκροτουμένης δι’ άποφάσεως 
τοΰ αρμοδίου Έπιθεωρητοΰ, εάν πρόκειται περί μονοθεσίου 
η διθέσιου σχολείου. Ή τοιαύτη κατατακτήριος, προα- 
γοιγικη^ η απολυτήριος, έξέτασις διενεργεϊται συμφώνως 
προς τας διαταςεις του άρθρου 8. παρ. 8 τοΰ παρόντος Π. 
Δ/τος. 


Διά τούς διακόφαντας τήν φοίτησίν των δι’ άποχρώντας 
λόγους επί διάστημα όλιγώτερον τοΰ ήμίσεος τοΰ διδακτι¬ 
κού έτους εξάγεται τελικός βαθμός έτησίας προόδου έκ 
τής βαθμολογίας τοΰ χρόνου φοιτήσεως. 

5. 'Η παραπομπή είς κατατακτήριον, προαγωγικήν ή 
απολυτήριον, έξέτασιν γίνεται ύπό τοΰ αρμοδίου Έπιθεω¬ 
ρητοΰ κατόπιν αίτήσεως τοΰ γονέως ή κηδεμόνος συνοδευο- 
μένης άπαραιτήτως ύπό πιστοποιητικού ήλικίας τοΰ μα¬ 
θητοΰ καί άποδεικτικών στοιχείων τών λόγων, δι’ οΰς δέν 
έφοίτησεν είς τό σχολεϊον. Τόσον ή προαγωγική όσον καί ή 
άπολυτήριος έξέτασις συνίσταται είς προφορικήν τοιαύτην 
καί είς άπάντησιν τών έν τοϊς προηγουμένοις άναφερομένων 
έρ ωτηματολογί ω V. 

6. Α1 κατά τό τέλος τοΰ διδακτικού έτους διενεργούμεναι 
γραττταί προαγωγικαί καί απολυτήριοι εξετάσεις τών μα¬ 
θητών τών δύο τελευταίων τάξεων τών σχολείων Δημοτικής 
Έκπαιδεύσεως καταργοΰνται. 

’Άρθρον 14. 

Κατάργησις διατάξεωνί 

• 1. Πάσα διάταξις γενική ή ειδική ρυθμίζουσα άλλως τά 
ύπό τοΰ παρόντος ρυθμιζόμενα θέματα καταργεϊται άπό τής 
ισχύος αύτοΰ. 

2. Θέματα μή ρυθμιζόμενα ύπό τοΰ παρόντος εξακο¬ 
λουθούν νά διέπωνται υπό τών κειμένων διατάξεων. 

’Άρθρον 15. 

Έναρξις ίσχύος. 

'Η ισχύς τοΰ παρόντος Π. Δ/τος άρχεται άπό 1ης Σεπτεμ¬ 
βρίου 1977, πλήν τών παραγράφων 1 καί 2 τοΰ άρθρου 5 
αύτοΰ, ών ή ίσχύς άρχεται άπό τής δημοσιεύσεως τοϋ πα¬ 
ρόντος. 

Είς τόν αύτόν επί τής Εθνικής Παιδείας καί Θρησκευ¬ 
μάτων 'Τπουργόν, άνατίθεμεν τήν δημοσίευσιν καί έκτέ- 
λεσιν τοΰ παρόντος Διατάγματος. 

Έν ’Αθήναις τή 25 Μαΐου 1977 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚαΝΣΤΑΝΤΙΝΟΣ Δ. ΤΣΑΤΣΟΣ 

ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΟΡΠΟΧ ΡΑΑΑΗΖ 


(5) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡ1Θ. 484 

Περί όργανώσεως καί λειτουργίας τών Δημοσίων καί Ιδιω¬ 
τικών Νηπιαγωγείων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ δψειι: 

1. Τά άρθρα 4, 5 καί 6 τοΰ Ν. 309/1976 «περί όργανώ¬ 
σεως καί διοικήσεως τής Γενικής Έκπαιδεύσεως». 

2. Τήν ύπ’ άριθ. 17/4.4.1977 γνωμοδότησιν τοΰ ΚΕΜΕ. 

3. Τήν ύπ’ άριθ. 480/1977 γνωμοδότησιν τοΰ Συμβου¬ 
λίου Επικράτειας, προτάσει τοΰ 'Ημετέρου έπί τής Εθνικής 
Παιδείας 'Τπουργοΰ, άπεφασίσαμεν : 

Άρθρον 1. 

Σχολική Περιφέρεια. 

ί. "Εκαστον Νηπιαγωγεϊον έχει ίδιαν σχολικήν περι¬ 
φέρειαν. Είς δήμους ή κοινότητας όπου λειτουργούν περισσό¬ 
τερα τοΰ ένός Νηπιαγωγεία-, τήν περιφέρειαν έκάστου 
τούτων ορίζει τό οίκεϊον Περιφερειακόν 'Υττηρεσιακόν 
Συμβούλιου Δημοτικής Έκπαιδεύσεως (ΠΥΣΔΕ). 

Τό έν λέγω συμβούλιου δύναται ν’ άποφασίζη καί έπί 
τής μετατοπίσεως τών ορίων τής περιφερείας έκάστου 
νηπιαγωγείου, έάν ύπαρξη σχετική αϊτησις πέντε (5) 
τοόλάχιστον ενδιαφερομένων γονέων. 

2. Τά συστεγαζόμενα νηπιαγωγεία έχουν ένιαίαν περι¬ 
φέρειαν, τά δέ νήπια κατανέμονται κατ’ άλφαβητικήν σειράν 
εις ίσοπληθή τμήματα και εις αριθμόν τμημάτων ίσον 
προς τό σύνολον των οργανικών θέσεων τοϋ διδακτικού 
προσωπικού των συστεγαζομένων νηττιαγωγείων. 

Ή κατανομή των τμημάτων μεταξύ των νηπιαγωγείων 
τούτων είναι άνάλογος προς την όργανικότητα έκάστου. 

3. Τά πρότυπα νηπιαγωγεία δέν Ιχουν ιδίαν σχολικήν 
Περιφέρειαν. 

’Άρθρον 2. 

Σχολικόν και διδακτικόν έτος. 

1. Τό σχολικόν έτος διά τά νηπιαγωγεία άρχεται τήν 
Ιην Σεπτεμβρίου και λήγει τήν 31ην Αύγουστου τοϋ έπο- 
μένου έτους. 

2. Τό διδακτικόν έτος διά τά νηπιαγωγεία άρχεται τήν 
Ιην Σεπτεμβρίου και λήγει τήν 20ην Ιουνίου τοϋ επομένου 
έτους. 

3. 'Η άπασχόλησις των νηπίων άρχεται τήν 15ην Σε¬ 
πτεμβρίου καΐ'λήγει τήν ΙΟην Ιουνίου τοϋ επομένου έτους. 
'Η χορήγησις των άναμνηστικών της εις τό νηπιαγωγεϊον 
φοιτήσεως τίτλων (ενθυμίων) γίνεται τήν 15ην Ιουνίου 
και έν περιπτώσει αργίας τήν προηγουμένην. 

4. 'Ως ώρα ένάρξεως της άπασχολήσεως των νηπίων 
καθ’ άπασαν τήν Χώραν καί δι’ άπαντα τά Νηπιαγωγεία, 
δημόσια και ιδιωτικά, ορίζεται ή 09.00 δι’ ολον τό διδα¬ 
κτικόν έτος. Δι’ άποφάσεως του οικείου Περιφερειακού 
Συμβουλίου Δημοτικής Έκπαιδεύσεως (Π.Τ.Σ.Δ.Ε.) δύνα- 
ται νά τροποποιήται ή ώρα ένάρξεως καί λήξεως της άπα¬ 
σχολήσεως των νηπίων άναλόγως των τοπικών συνθηκών. 

’Άρθρον 3. 

Τηρούμενα βιβλία καί έντυπα. 

Τά ύπό τών Νηπιαγωγείο^ν τηρούμενα επίσημα υπη¬ 
ρεσιακά βιβλία καί έντυπα καθορίζονται ως ακολούθως ; 

Α'. ΒΙΒΛΙΑ 


1. Βιβλίον Μητρώου νηπίων. 

Εις τοϋτο έγγράφονται τά νήπια άμα τη πρώτη εγγραφή 
των μή έπαναλαμβανομένης της έγγραφης κατά τό δεύτερον 
έτος της φοιτήσεώς των εις τό αύτό Νηπιαγωγεϊον. Κατα¬ 
χωρίζονται δέ τά έξης στοιχεία ; αυξων αριθμός βιβλίου 
Μητρώου νηπίων (Β.Μ.Ν.), έπώνυμον, κύριον ονοψχ., όνομα 
πατρός, όνομα μητρός, χρονολογία γεννήσεως, τοπο^ γεν-· 
νήσεως, ιθαγένεια, θρήσκευμα, ήμερομηνία εγγραφής και 
έτος φοιτήσεως. 'Η σειρά έγγραφης των νήπιων εις το 
Β.Μ.Ν. είναι αλφαβητική. 

2. Βιβλίον ήμερησίας λειτουργίας του νηπιαγωγείου. 

3. Μητρώον προσωπικού ύττηρετοΰντος εις τό Νηπια- 
γωγεϊον. 

4. Βιβλίον πράξεων τής Διευθυντρίας. 

5. Πρωτόκολλον. 

6. Πρωτόκολλον έμπιστευτικόν. ^ 

7. Βιβλίον Βιβλιοθήκης. Είς τοϋτο καταχωρίζονται τα 
εισερχόμενα εις τήν Βιβλιοθήκην του Νηπιαγωγείου βιβλία. 

8. Βιβλίον 'Υλικοΰ τοϋ Νηπιαγωγείου,^ καί 

9. Βιβλίον διεκπεραιώσεως αλληλογραφίας. 

Β'. ΕΝΤΥΠΑ 

Τά διά τάς ύπηρεσιακάς^ άνάγκας τών νηπιαγωγείων 
άπαιτούμενα έντυπα είναι τα εξής : 

1. Δελτία άτομικότητος νηπίων, (καρτέ>^ι). 

2. Αναμνηστικοί τίτλοι φοιτήσεοις (ενθύμια). ^ 

3 Παν έντυπον κατά τήν κρίσιν τής Διευθύντριας του 
Νηπιαγωγείου ή χρήσις τοϋ όποιου απλοποιεί γραφειοκρα¬ 
τικήν διαδικασίαν. 


'Ο τύπος καί αί διαστάσεις τών ύπηρεσιακών ^βιβλίων 
θέλουν καθορισθή βάσει ειδικών ύποδει^ατων ^ 

άρμοδίας 'Υ^ρεσίας τοϋ Παιδείας. Τα^« 

είναι ύποχρεωτικώς πανομοιότυπα δι απαντα τα Νηπ 
γωγεϊα, δημόσια και ιδιωτικά. 


’Άρθρον 4. 

'ΕορταΙ - 'Ημέραι αργίας. 

(άρθρον 32, παρ. .ΰ. Ν. 434/1976) 

Τά νηπιαγωγεία άργοΰν τάς αύτάς μετά τών Δημοτικών 
Σχολείων της Χώρας ήμέρας. 

■'Αρθρον 5. 

Διακοπή εργασίας λόγφ εκτάκτων συνθηκών. 

Ή εργασία τών νηπιαγιογείων δύναται νά διακοττη μέχρι 
διαστήματος δεκαπέντε (15) ήμερών δι’ άποφάσεως τοϋ 
Νομάρχου : α) ένεκεν επιδημικής νόσου, κατόπιν είσηγή- 
σεως τοϋ άρμοδίου Υγειονομικού Έπιθεωρητοΰ ή Σχο- 
λιάτρου, ή έ>λείψει τούτων τοϋ Νομιάτρου καί β) διά λόγους 
έκτάκτου άνάγκης, κατόπιν είσηγήσεως τοϋ αρμοδίου ’Επι- 
Οεωρητοΰ Δημοτικής Έκπαιδεύσεως. 

Διά τήν πέραν τοϋ 15/θημέρου παράτασιν τής διακοττής 
της εργασίας τών Νηπιαγωγείοιν άπαιτεϊται έγκρισις τοϋ 
έπί τής Εθνικής Παιδείας καί Θρησκευμάτων 'Τπουργοΰ. 

’'.Λρ{)ρον 6. 

Έγγραφαί νηπίο^ν. 

1. Είς τά νηπιαγωγεία έγγράφονται νήπια συμπληροϋντα 
τήν Ιην ’Οκτωβρίου τοϋ έτους έγγραφης ήλικίαν 3 έτών 
καί 6 μηνών άποδεικνυομένην διά ληξιαρχικής πράξεως 
γεννήσεως (^ρθρον 4, παρ. 2 τοϋ Ν. 309/1976). 

2. ϋί έχοντες τήν νόμιμον ήλικίαν πρός φοίτησιν παΐδες 
άμφοτέρων τών φύλων έγγράφονται είς τό νηπιαγωγεϊον 
της περιφερείας είς τήν όποιαν εύρίσκεται ό τόπος διαμο¬ 
νής των κατόπιν αίτήσεως τών γονέων των. 'Η έγγραφή 
νηπίου είς νηπιαγωγεϊον άλλης περιφερείας έπιτρέπεται 
μόνον κατόπιν έγκρίσεως τοϋ οικείου Έπιθεωρητοΰ καί 
διά άποχρώντας λόγους. 

3. Τά προσκομιζόμενα πρός εγγραφήν νηπίου δικαιολο- 
γητικά είναι : α) αίτησις γονέων, β) υπεύθυνος δήλωσις 
διαμονής, όπου αΰτη άπαιτεϊται, γ) ληξιαρχική πραξις 
γεννήσεως καί δ) άπλή έπίξείξις τοϋ «βιβλιαρίου υγείας 
τοϋ παιδιού». 

Τά ό>ς άνω δικαιολογητικά προσκομίζονται είς τό νη- 
πιαγωγεϊον άπδ της 1ης Σεπτεμβρίου μέχρι καί της 14ης 
τοϋ ίδιου μηνός. 

4. Είς περίπτωσιν κατά τήν οποίαν ό άριθμός τών προ- 
σερχομένων πρός εγγραφήν νηπίων ύπερβαίνει τόν υπό 
τοϋ Νόμου όριζόμενον αριθμόν, ή έγγραφή διενεργεϊται 
κατά σειράν προκύπτουσαν έκ κληρώσεως. 'Η κλήρωσις 
διενεργεϊται τήν 15ην Σεπτεμβρίου ύπό Επιτροπής άπο- 
τελουμένης ύπό της Διευθυντρίας τοϋ Νηπιαγωγείου καί 
δύο εκπροσώπων τών γονέων όριζομένων ΰπ’ αύτής διά 
πράξεώς της. 'Η Επιτροπή αΰτη συντάσσει πρακτικόν 
επιλογής, άντίγραφον τοϋ όποιου υποβάλλεται είς τόν 
οίκεϊον Επιθεωρητήν Δημοτικής Έκπαιδεύσεως. 

Έάν μέχρι καί τήν 14ην τοϋ μηνός Σεπτεμβρίου δέν 
έχη συμπληρωΟή ό ύπό τοϋ Νόμου προβλεπόμενος άριθμός 
νηπίων ή Διευθύντρια τοϋ Νηπιαγωγείου δύναται νά δέ¬ 
χεται αιτήσεις έ'ργραφής καί πέραν τής χρονολογίας ταύτ<)ς 
μέχρι συμπ7.ηρο')σε£»ς τοϋ προβ7.επομέ'π;υ άριθμοΰ. 

5. Είς τό 2ον έτος φοιτήσεοίς τών νηπίων έγγράφονται 
άνευ κληρώσεως τά κατά τό παρελθόν σχολικόν έτος φοι- 
τήσαντα έν τ<Τ) πρώτιρ έτει τοϋ αύτοϋ νηπιαγοίγείου νήπια. 
Ή σ’^μπλήρο^σις τοϋ ύπό τοϋ Νόμου προβ7.επομένου άρι¬ 
θμοΰ νηπίων ένεογεϊται κατά τά έν τη παραγράφω 4 ορι¬ 
ζόμενα. 

6. Είς τά 1 /θέσια νηπιαγωγεία έγγράφονται κατά πρώτον 
τά νήπια, άτινα τό επόμενον σχολικόν έτος θά φοιτήσουν 
είς τό Δημοτικόν Σχολεϊον. Διά τάς τυχόν υπαρχούσας 
κενάς θέσεις διενεργεϊται κ7ιήσωσις μεταξύ τοίν μικροτέρων 
νηπίοιν κατά τά έν τή παραγράφω 4 τοϋ παρόντος οριζόμενα. 
Έάν ό άριθμός τών νηπίων τά όποϊα θά φοιτήσουν τό έπό- 
μενον σχολικόν έτος είς τό Δημοτικόν Σχολεϊον είναι μεγα¬ 
λύτερος τοϋ ύπό τοϋ .Νόμου προβλεπομένου πρός έγγραφήν 
διενεργεϊται κ7,ήροισις μόνον μεταξύ αύτών άποκλειομένων 
τής κληρώσεως τών μικροτέρων νηπίων. 

7. Καθ’ ύπέρβασιν καΐ κατά ποσοστόν 10% έπΙ των 
έγγραφομένων νηπίων έγγράφονται κατά σειράν προτε- 
ραιότητος : α) δ ετερος άδελφδς τοϋ κληρωθέ'ίτος διδύμου 
αδελφού καΐ β) τά τέκνα των εκπαιδευτικών των ύττηρε- 
τούντων είε τδ νηπιαγωγείου ή εις τά συστεγαζόμενα μετ’ 
αδτοϋ Δημοτικά σχολεία. 

’Άρθρον 7. 

Έγγραφαί νηπίων εις πρότυπα Νηπιαγωγεία Σχολών 
Νηπιαγωγίόν. 

1. Εις τδ πρώτον Ιτος φοιτήσεως τών προτύπίον νηπια¬ 
γωγείων τών Σχολών Νηπιαγωγών έγγράφονται κατόπιν 
κληρώσεως διενεργουμένης την ίΟην Σετττεμβρίου ενώπιον 
τών γονέων παϊδες εχοντες τήν νόμιμον ήλικίαν, τη αιτήσει 
τών γονέων αύτών μονίμως διαμενόντων εις τάς πόλεις 
ένθα ?.8ΐτουργοϋν τά νηπιαγωγεία ταϋτα, άπδ της 1ης 
Ίανουαρίου του έτους έγγραφης του τέκνου των τδ βρα¬ 
δύτερου. Οί γονείς υποβάλλουν αϊτησιν είς Ιν μόνον πρό¬ 
τυπον νηπιαγωγείου. 

2. Αί αιτήσεις τών γονέων μετά τών έν τη παραγράφω 
3 τοϋ άρθρου 6 τοϋ παρόντος δικαιολογητικών εγγραφής 
υποβάλλονται έπι ποινή άπαραδέκτου άπδ 1ης - 9ης Σε- 
τϊτεμβρίου, ή δέ κλήρωσις διενεργεϊται την ΙΟην Σετττεμ- 
βρίου ύπδ Επιτροπής άποτελουμένης ύπδ τοϋ Διευθυντοΰ 
τής Σχολής, δύο μελών τοϋ διδακτικού προσωπικού ώς καί 
δύο εκπροσώπων τών γονέων, οριζόμενων ύπδ τοϋ Διευ- 
θυντοΰ, διά πράξεώς του. 'Η επιτροπή αϋτη συντάσσει 
προικτικδν επιλογής, ά'Λ·ίγραφον τοϋ οποίου υποβάλλεται 
είς τδ 'Τπουργεϊον Παιδείας. , 

3. ΕΙς τδ δεύτερον έτος φοιτήσεως τών προτύπων νη¬ 
πιαγωγείων τών Σχολών Νηπιαγωγών έγγράφονται άνευ 
κληρώσεως τά κατά τδ παρελθδν σχολικδν έτος φοιτήσαντα 
έν τώ πρώτφ έτει τοϋ αύτοΰ νηπιαγωγείου νήπια. 'Η συμ- 
πλήρωσις τοϋ ύπδ τοϋ Νόμου προβλεπομένου άριθμοΰ 
νηπίων ένεργεΐται κατά τά έν τη παραγράφω 2 τοϋ παρόντος 
άρθρου οριζόμενα. 

4. Είς τά ανωτέρω πρότυπα νηπιαγωγεία έγγράφονται 
άνευ προηγούμενης κ?.ηρώσεως και πέραν τοϋ προβλ,επο- 
μένου άριθμοΰ φοιτώντων νηπίων κατ’ έτος φοιτήσεως τά 
τέκνα τοϋ διδακτικού προσιοπικοΰ τών οίκείιον Σχολών 
Νηπιαγοιγών καί τών παρ’ αυτοϊς Προ-ρίπων. 

Άρθρου 8. 

Φοίτησις νηπίιον. 

1. Είς τά νηπιαγωγεία γίνονται δεκτά πρδς φοίτησιν 
νήπια έγγραφέντα κατά τον χρόνον τών έγγραφών. 

2. Τά έγγραφέντα είς τδ νηπιαγωγείου νήπια δέον νά 
φοιτούν τακτικώς. Διά κάθε άπουσίαν τοϋ νηπίου οί γονείς 
ύποχρεοϋνται νά ειδοποιούν τήν Διευθύντριαν τοϋ νηπια¬ 
γωγείου καί νά προσκομίζουν, είς περίπτ63σιν άσθενείας 
του πέραν τών ~έν':ζ ίδ) ημερών, σχετικήν ιατρικήν βε- 
βαίωσιν. 

3. Τά τής φοιτήσεως και ίατροπαιδαγωγικής έξετάσεως 
τών άποκλινόντοον τοϋ κανονικού νηπίο^ν ρυθμίζονται διά 
τών περί αύτών ειδικών διατάξεων. 


’Άρθρον 9. 

Εκδηλώσεις νηπιαγωγείων. 

1. Είς τά νηπιαγωγεία διοργανοϋνται έορταστικαί έκδη- 
λώσεις έπΙ ταϊς έθνικαϊς έττετοίοις τής 28ης “Οκτωβρίου 
καί τής 25ης Μαρτίου, ώς καί Θρησκευτικά! τοιαϋται. 
Αί έκδηλώσεις αδται πραγματοποιούνται τήν παραμονήν 
τών εθνικών έπετείων καί θρησκευτικών εορτών. Αδται 
δύνανται νά πραγματοποιούνται καί είς έτέραν ημέραν 
άναλόγως τών τοπικών συνθηκών. 

2. Ωσαύτως κατόπιν άποφάσεως τών διδασκουσών νη¬ 
πιαγωγών είναι δυνατή ή όργάνωσις (καθ’ έκαστον σχολικόν 
έτος) χειροτεχνικών, μουσικών καί άλλων όμοιων εκδη¬ 
λώσεων. Αί ώς άνω έκδηλώσεις δέον νά είναι όλίγαι, λιταί, 
καλώς έπιλεγμέναι καί νά έντάσσωνται όργανικώς είς τήν 
δλην παιδαγωγικήν έργασίαν τού νηπιαγωγείου, άπαγο- 
ρευομένων τών θεαματικών καί έξεζητημέ'/ων τοιούτων. 

Άρθρον 10. 

Έκδρομαί νηπίων. 

Αί έκδρομαί τών νηπίων είναι ψυχαγωγικού καί μορφω¬ 
τικού χαρακτήρος. Είναι μόνον ήμιημερήσιοι καί δέν δύ- 
νανται νά διαρκέσουν πέραν τού χρόνου τής είς τδ νηπιαγω¬ 
γείου ήμερησίας άπασχολήσεως. Αί έκδρομαί προγραμμα¬ 
τίζονται ύπδ τών νηπιαγωγών, αί δποϊαι καί άνοιλαμβάνουν 
ύπδ τήν ιδίαν των εύθύνην τήν έπίβλεφιν τών νηπίων, δύ- 
νανται δέ νά βοηθούνται είς τδ έργον των τούτο καί ύπδ 
άριθμοΰ μητέρων. 

'Ημερήσιαι ή πολυήμεροι έκδρομαί διά τά νήπια άπαγο- 
ρεύονται. 

’Άρθρον 11. 

Κατάργησις διατάξεων. 

1. Πάσα διάταξις γενική ή ειδική ρυθμίζουσα άλλως τά 
ύπδ τού παρόντος ρυθμιζόμενα θέματα καταργ^ΐται άπδ 
τής ισχύος αύτού. 

2. Θέματα μή ρυθμιζόμενα ύπδ τού παρόντος εξακο¬ 
λουθούν νά διέπωνται ύπδ τών κειμένων διατάξεων. 

’Άρθρον 12. 

’Έναρξις ισχύος. ' 

'Η ισχύς τού παρόντος Π.Δ/τος άρχεται άπδ 1ης Σε- 
τετεμβρίου 1977 πλήν τών παραγράφων 1 καί 2 τού άρθρου 
2 αύτοΰ, ών ή ισχύς άρχεται άπδ τής δημοσιεύσεως τού 
παρόντος. 

Είς τδν αυτόν επί τής Εθνικής Παιδείας καί Θρησκευ¬ 
μάτων 'Τπουργδν, άνατίθεμεν τήν δημοσίευσιν καί έκτέ- 
λεσιν τού παρόντος Διατάγματος. 

Έν Άθήναις τή 25 Μαΐου 1977 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ, ΤΣΑΤΣΟΣ 

ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΗΑΤ2Κ 

ΓΕΟΡΠΟΕ ΡΑΛΑΗΖ 


εκ ΤΟΥ ΕΟΚΙΚΟΥ τυπογρα·ειο« 



